id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms id nl id id pl id id id id id ms id ms ms id id ms id ms id en id ms id id eo id id id id id en id id id ms id id id ms ms id id ms en id id ms id id ceb ms ms ms id ms id id en id ms id id id id id id en id id ms ms id eo id ms tr de en ms ms en en en en en id ms id id id en id id jv ms id id it es id id en id ms ms ms ms ms ms
Hati Berdebar debar, Sesak Nafas? Usah Abaikan, Ini Tanda Penyakit!
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Kerap Sesak Nafas & Jantung Berdebar-debar? Usah Abaikan, Ini Mungkin Tanda Penyakit!
Ditulis oleh Nisreen Nadiah Disemak pada 18/07/2022
Disemak secara perubatan oleh Panel Perubatan Hello Doktor
Selalu rasa hati berdebar debar dan sesak nafas? Simptom-simptom ini boleh dikaitkan dengan pelbagai kondisi perubatan, termasuk kegelisahan, serangan panik, atau bahkan, masalah jantung!
Sesetengah orang mungkin hanya memandang enteng gejala sebegini, walhal degupan jantung yang sangat laju dan abnormal tidak wajar diabaikan sama sekali!
Dalam sesetengah kes, jantung berdebar dan sesak nafas boleh menjadi indikasi masalah kesihatan yang memerlukan perhatian doktor!
Oleh sebab terdapat banyak kondisi yang boleh dikaitkan dengan tanda-tanda ini, kami di Hello Doktor telah menyediakan antara kondisi berkaitan/tidak berkaitan jantung yang boleh menjejaskan kadar degupan dan pernafasan!
Bagi yang berminat untuk tahu dengan lebih lanjut, ayuh ikuti kupasan ini!
Untuk mendapatkan lebih banyak info tentang Kesihatan Jantung, sila dapatkannya di sini.
Kondisi kesihatan yang menjejaskan degupan jantung & pernafasan
Hati berdebar debar dan kesulitan untuk bernafas; selain menjadi indikasi kepada masalah jantung, ia boleh disebabkan oleh faktor psikologi dan emosi.
Berikut merupakan antara kondisi yang berkemungkinan menyebabkan jantung berdebar dan sesak nafas, merangkumi 2 bahagian:
Faktor psikologi dan emosi
#1 Serangan panik @ panic disorder
Penyakit serangan panik adalah sejenis penyakit kegelisahan (anxiety disorder).
Ia menyebabkan serangan panik, seperti rasa diancam walaupun tanpa kehadiran elemen bahaya yang nyata.
Mereka yang mengalami serangan panik akan merasa seolah-olah kehilangan kawalan. Pesakit juga mungkin bakal alami gejala fizikal, seperti:
Sakit dada atau perut.
Berasa lemah atau pening.
Badan terasa panas atau sejuk menggigil.
Tangan terasa menyucuk atau kebas.
#2 Gangguan kegelisahan (anxiety disorder)
Individu yang memiliki gangguan ini sering mengalami kebimbangan dan ketakutan yang kuat, berlebihan dan berterusan mengenai situasi seharian.
Selalunya, gangguan kegelisahan melibatkan episod berulang dengan perasaan resah gelisah secara mengejut yang kuat, ketakutan atau rasa diancam yang tidak terkawal dalam beberapa minit (serangan panik).
Sebagai langkah pencegahan, pesakit mungkin perlu mengelakkan tempat atau situasi yang boleh menjadi pencetus.
Tambah lagi, gejala boleh bermula di awal usia kanak-kanak atau remaja dan berterusan hingga ke dewasa.
Kondisi ini turut digelar sebagai kegagalan jantung kongestif (congestive heart failure).
Walaupun wujudnya istilah ‘kegagalan’ pada namanya, ini bukan bermaksud jantung berhenti berdegup ya!
Kegagalan jantung bererti bahawa ia tidak memenuhi keperluan badan anda. Sesak nafas dan keletihan boleh menjadi antara gejalanya.
Bukan itu saja, penghidapnnya juga selalu mengalami pembengkakan di pergelangan kaki, kaki, dan bahagian tengah badan dek kerana jantung tidak cukup kuat untuk mengepam darah dengan betul.
Pada peringkat awal kegagalan jantung, anda mungkin akan mengalami kesukaran bernafas setelah bersenam, atau berjalan jauh.
Tetapi, apabila jantung semakin lemah, sesak nafas boleh berlaku walaupun semasa berbaring.
Takikardia adalah istilah perubatan untuk degupan jantung yang melebihi 100 kali denyutan per minit, dalam kalangan orang dewasa.
Terdapat beberapa jenis gejala yang boleh tercetus, tetapi salah satu yang boleh menyebabkan sesak nafas adalah SVT, atau atrial tachycardia.
Bagi pesakit SVT, kadar denyutan jantung boleh meningkat kerana isyarat elektrik jantung tidak berfungsi dengan betul, menyebabkan rasa hati berdebar debar.
Orang yang menghidap SVT, jantung berdebar dan sesak nafas harus segera mendapatkan bantuan perubatan!
Doktor mungkin bakal mengesyorkan beberapa perkara yang boleh membantu, seperti berhenti merokok dan mengurangkan pengambilan kafein serta alkohol.
#3 Paru-paru berair (pulmonary edema)
Pulmonary edema membawa maksud pembentukan cecair di dalam paru-paru.
Cecair boleh berkumpul di dalam kantung udara, lantas membuatkan pernafasan menjadi susah.
Kondisi ini biasanya dipicu oleh masalah jantung, tapi ada juga kondisi kesihatan lain yang boleh mengakibatkannya.
Sekiranya jantung ‘sakit’ atau rosak, ia tidak akan dapat mengepam keluar darah dari paru-paru dengan mencukupi.
Apabila hal ini berlaku, tekanan di jantung akan terkumpul lalu menolak cecair ke dalam kantung udara paru-paru.
Masalah pernafasan juga mungkin berlaku dari masa ke masa, atau menyerang secara tiba-tiba.
Segera dapatkan bantuan perubatan jika anda menghadapi masalah pernafasan yang lebih teruk ketika berbaring; seperti berasa lemas, warna kulit bertukar biru, batuk berdarah atau jika terasa hati berdebar debar.
#4 Punca hati berdebar debar: Kardiomiopati (cardiomyopathy)
Merupakan masalah otot jantung serius yang menyukarkannya mengepam dan menghantar darah ke badan.
Terdapat pelbagai jenis dan sebab kardiomiopati berlaku, antaranya merangkumi serangan jantung, diabetes, atau rawatan kanser.
Selain itu, ia boleh dikaitkan dengan berat badan berlebihan, pengambilan alkohol terlalu banyak, atau tekanan darah tinggi. Tapi dalam sesetengah kes, kejadian di sebaliknya masih menjadi tanda tanya.
Anda mungkin tidak bergejala pada peringkat awal, namun apabila ia bertambah parah, simptom hati berdebar debar dan sesak nafas boleh berlaku ketika sedang aktif ataupun beristirahat!
Lakukan pemeriksaan dengan doktor!
Sekiranya anda mengalami masalah pernafasan atau hati berdebar debar, jangan abaikan gejala ini! Anda wajar berjumpa doktor dengan kadar segera sebelum nasi menjadi bubur!
Doktor akan memeriksa anda dengan menjalankan ujian darah atau pemeriksaan lain untuk mengenal pasti masalah yang sedang berlaku.
Sentiasa perhatikan sebarang perubahan atau tanda-tanda awal yang dapat dikesan untuk memudahkan proses diagnosis.
Kalkulator Kadar Degup Jantung Sasaran
Ketahui berapakah kadar degup jantung maksimum yang normal untuk usia anda serta bagaimana senaman berintensiti dan faktor lain akan mempengaruhinya.
Anda memeriksanya untuk siapa?
Berapa tarikh lahir anda?
Berapa kadar degup jantung anda? (bpm)
Hello Health Group tidak menawarkan nasihat perubatan, diagnosis atau rawatan.
Panic disorder.https://medlineplus.gov/panicdisorder.html#:~:text=Accessed 1 July 2021
Symptoms anxiety. https://www.mayoclinic.org/diseases-conditions/anxiety/symptoms-causes/syc-20350961. Accessed 1 July 2021
Symptoms tachycardia. https://my.clevelandclinic.org/health/diseases/22108-tachycardia. Accessed 1 July 2021
Shortness breath. https://www.hopkinsmedicine.org/heart_vascular_institute/conditions_treatments/conditions/shortness_breath.html. Accessed 1 July 2021
Heart failure. https://cardiacsurgery.ucsf.edu/conditions–procedures/heart-failure.aspx. Accessed 1 July 2021
Selalu Rasa Sakit Dada Bahagian Tengah? Ini Puncanya, Bukan Sebab Sakit Jantung Sahaja!
Ini 5 Mitos PALING POPULAR Mengenai Serangan Panik, Rupanya Ia Tidak Seperti Yang Disangka
Ditulis oleh Nisreen Nadiah Disemak pada 18/07/2022
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.